航艦嘅一大特徵即係巨大嘅平直甲板，供飛機起降之用，有「海上機場」之稱。唔同於陸基飛機喺起飛速度唔足時僅需延長起飛時間，航艦甲板上嘅空間十分有限，因此甲板設計對航艦嘅戰鬥能力有非常重要嘅影響。最初，飛行甲板僅係喺軍艦艦尾處裝上一條長直鋼板，但因為跑道長度有限而起飛速度唔足，加上甲板末端嘅艦島構造亦產生唔利於飛行嘅氣流，呢種設計非常快被屏棄，因而出現「全通式甲板」，外觀為長直嘅矩形，攔阻網將甲板分為前後兩部份，前段為艦載機起飛區，後為降落區，而艦橋構造設置於艦舷側。